Аԥсны Адәныҟатәи аусқәа рминистрра Приднестровиатәи Молдавиатәи ареспублика Адәныҟатәи аусқәа рминистррахь адышшыларатә шәҟәы нанашьҭит Ареспублика Молдова Приднестровие иаҿагыланы абџьар шьҭнахижьҭеит 31-шықәса аҵра инамаданы.
Ашәҟәаҿы иаҳәоит:
«Аҳәынҭқарра ашьақәырхара рҭахны Приднестровие ажәлар рыԥсадгьыл ахақәиҭреи ахьыԥшымреи реиқәырхаразы игылеит. Шәкыла аԥсыҭбарақәа зцыз аибашьра иахьа уажәраанӡагьы ахәрақәа мӷьаӡацт.
1992-1993 шықәсқәа раан Аџьынџьтәылатә еибашьра иагәылсыз аԥсуа жәлар Приднестровиатәи Молдавиатәи ареспублика ажәлар рхьаа рыцеиҩыршоит».